section_heading: Treninzi
paragraph_text: Tijekom prvog treninga pojedine momčadi su napravile nekoliko promjena u vozačkim postavama. Antonio Giovinazzi je zamijenio Marcusa Ericssona u Sauberu, Nicholas Latifi je zamijenio Sergija Péreza u Force Indiji, dok je Fernando Alonso prepustio svoje mjesto Landu Norisu. Upravo je Norris bio najaktivniji na početku treninga. Britanac je nizao krugove na soft gumama. Tek nakon pola sata svi vozači su izašli na stazu. Sve tri top momčadi koristile su supersoft gume. Od sredine poretka, najbolje su izgledali Haasovi vozači na sedmom i osmom mjestu. Iz Mercedesa su javili da su primijetili curenje ulja W09 bolidu Valtterija Bottasa. Petnaestak minuta prije kraja treninga Bottas se uspio vratiti na stazu nakon problema s bolidom. Do kraja treninga nije bilo većih promjena u poretku jer su se momčadi okrenule simulaciji utrke. Najbrži je bio Max Verstappen s četiri stotinke ispred Sebastiana Vettela.<ref> Verstappen najbrži na prvom slobodnom treningu za VN Brazila F1puls Objavljeno 9. studenog 2018. Pristupljeno 9. studenog 2018.